

**องค์การบริหารส่วนตำบลหนองหมากฝ้าย อำเภอวัฒนานคร จังหวัดสระแก้ว**

**องค์การบริหารส่วนตำบลหนองหมากฝ้าย**

Figure 1

**รายงานผลการดำเนินการตามแผนปฏิบัติ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.๒๕๖6**

องค์การบริหารส่วนตำบลหนองหมากฝ้าย ได้มีการจัดทำแผนปฏิบัติการด้านการป้องกันและปราบปรามการทุจริตประจำปีงบประมาณ ๒๕๖6 เพื่อใช้เป็นกรอบแนวทางดำเนินงานในการป้องกันและปราบปรามการทุจริตภายในองค์การบริหารส่วนตำบลหนองหมากฝ้าย ซึ่งในปีงบประมาณ พ.ศ. ๒๕๖6 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริต

โดยองค์การบริหารส่วนตำบลหนองหมากฝ้าย ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนฯ ประจำปี พ.ศ.๒๕๖6 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯ สำหรับกรอบแผนการดำเนินงานดังนี้

**๑. ผลการดำเนินงาน**

**มิติที่ ๑ การสร้างสังคมที่ไม่ทนต่อการทุจริต**

๑.๑ สร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการฝ่ายเมือง ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น ดำเนินการดังนี้

๑. มาตรการการจัดทำประกาศแนวทางปฏิบัติ เกี่ยวกับการจัดซื้อจัดจ้าง เพื่อป้องกันผลประโยชน์ทับซ้อน

**การดำเนินการ**

จัดทำประกาศแนวทางปฏิบัติ เกี่ยวกับการจัดซื้อจัดจ้าง เพื่อป้องกันผลประโยชน์ทับซ้อน และปิดประกาศ และประชาสัมพันธ์ผ่านเว็บไชต์องค์การบริหารส่วนตำบลหนองหมากฝ้าย และแจ้งบุคลากรองค์การบริหารส่วนตำบลหนองหมากฝ้าย ให้รับทราบ

**ผลการดำเนินการ**

มีการประชุม และประกาศให้ทราบแนวทางปฏิบัติเพื่อปลูกฝังองค์ความรู้ให้มีความเข้าใจเกี่ยวกับ Conflict of Interest

**มิติที่ ๒ การบริหารราชการเพื่อป้องกันการทุจริต**

**2.๑ มาตรการแสดงเจตจำนงทางการเมืองในการต่อต้านการทุจริตของ ผู้บริหารองค์กรปกครองส่วนท้องถิ่น ด้วยการจัดทำแผนปฏิบัติการป้องกันการทุจริต**

**การดำเนินการ**

๑. ผู้บริหารมอบนโยบาย/มาตรการ/แนวทาง เพื่อป้องกันการทุจริตและต้านการทุจริต

๒. แต่งตั้งคณะทำงานจัดทำแผนปฏิบัติการป้องกันการทุจริต

๓. จัดทำแผนปฏิบัติการป้องกันการทุจริต

๔. ประกาศเผยแพร่แผนปฏิบัติการป้องกันการทุจริตต่อสาธารณชน

๕. ดำเนินการตามแผนปฏิบัติการป้องกันการทุจริต

๖. ติดตาม ประเมินผลการปฏิบัติตามแผนปฏิบัติการป้องกันการทุจริต

**ผลการดำเนินการ**

๑. ผู้บริหารได้แสดงเจตจำนงทางการเมืองในการต่อต้านการทุจริตอย่างเห็นเป็นรูปธรรม

๒. แผนปฏิบัติการป้องกันการทุจริตของเทศบาลตำบลม่วงคัน

**๒.๒ มาตรการสร้างความโปร่งใสในการบริหารงานบุคคล (ถือปฏิบัติตามระเบียบ)**

**การดำเนินการ**

๑. กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานส่วนตำบลจังหวัดสระแก้ว เรื่อง หลักเกณฑ์และเงื่อนไขเกี่ยวกับ การบริหารงานบุคคลขององค์การบริหารส่วนตำบล พ.ศ. ๒๕๔2

2. นำหลักเกณฑ์การบริหารงานบุคคลมากำหนดเป็นมาตรการในการถือปฏิบัติงานบุคคล

๓. ประกาศเผยแพร่มาตรการการบริหารงานบุคคล

๔. ดำเนินการบริหารงานบุคคลตามหลักธรรมาภิบาล

๕. สรุปผลการดำเนินการบริหารงาน

**ผลการดำเนินการ**

เจ้าหน้าที่งานบริหารงานบุคคลสามารถปฏิบัติงานเป็นไปตามมาตรฐานและหลักธรรมาภิบาล และการบริหารงานบุคคลของเทศบาลมีความโปร่งใส สามารถป้องกันการทุจริตของเจ้าหน้าที่ได้

**๒.๓ มาตรการออกคำสั่งมอบหมายของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ**

**การดำเนินการ**

๑. ออกคำสั่งมอบหมายงานในการสั่ง อนุญาต ตามกฎหมาย ระเบียบฯ ข้อบังคับและหนังสือสั่งการ

๒. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

๓. จัดทำประกาศ ประชาสัมพันธ์ให้ประชาชนทราบ

4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมาย

**ผลการดำเนินการ**

ประชาชนได้รับความสะดวก และการผูกขาดอำนาจหน้าที่อันเป็นช่องทางแห่งการทุจริต และประชาชนมีความพึงพอใจในบริการที่ได้รับอยู่ในระดับดี

**มิติที่ ๓ การส่งเสริมบทบาทและการมีส่วนร่วมของภาคประชาชน**

๓.๑ ระบบรับเรื่องราวร้องทุกข์อิเล็กทรอนิกส์

**การดำเนินการ**

รับร้องเรียน/ร้องทุกข์ผู้ที่ได้รับความเดือดร้อนและไม่ได้รับความเป็นธรรมจากการปฏิบัติงานของข้าราชและพนักงานของรัฐผ่านเว็บไซต์

**ผลการดำเนินการ**

ได้ดำเนินการตรวจสอบเรื่องร้องทุกข์ ร้องเรียนผ่านทางเว็บไซต์ [https://www.nongmakfai.go.th](https://www.nongmakfai.go.th.come) และทางFACEBOOK องค์การบริหารส่วนตำบลอย่างต่อเนื่องสม่ำเสมอ

๓.๒ ประชาสัมพันธ์ความรู้ความเข้าใจเกี่ยวกับเกี่ยวกับการป้องกันและปราบปรามการทุจริตการสร้างมาตรฐานความโปร่งใส เช่นกฎหมาย / ระเบียบข้อบังคับวิธีการปฏิบัติข้อมูลข่าวสารให้เจ้าหน้าที่ท้องถิ่น

**การดำเนินการ**

ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต

**ผลการดำเนินการ**

ประชาสัมพันธ์ผ่านทางเว็บไชต์องค์การบริหารส่วนตำบลหนองหมากฝ้าย

**๓.๓ การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบขององค์การบริหารส่วนตำบลหนองหมากฝ้าย**

**การดำเนินการ**

สำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริต

**ผลการดำเนินการ**

ได้จ้างสถาบันการศึกษาสำรวจความคิดเห็น ความพึงพอใจของประชาชน ผลการสำรวจความพึงพอใจอยู่ในระดับดี

**มิติที่ 4 การเสริมสร้างและปรับปรุงกลในการตรวจสอบการปฏิบัติราขการขององค์การปกครองส่วนท้องถิ่น**

**๔.๑ จัดทำมาตรฐานการปฏิบัติงาน ด้านแผนงาน งบประมาณ และบุคลากร**

**การดำเนินการ**

จัดทำมาตรฐานการปฏิบัติงานด้านแผนงาน งบประมาณและบุคลากร

**ผลการดำเนินการ**

สำนักปลัดได้จัดทำ

- นโยบายด้านการพัฒนาบุคลากรด้านคุณธรรมจริยธรรม

- กำหนดมาตรการป้องกันและต่อต้านการทุจริตประพฤติมิชอบ

- จัดทำข้อบังคับว่าด้วยจรรยาบรรณข้าราชการ

**๔.๒ จัดทำหลักเกณฑ์วิธีการรับฟังข้อร้องเรียน/ร้องทุกข์**

**การดำเนินการ**

จัดทำหลักเกณฑ์วิธีการรับฟังข้อร้องเรียน/ร้องทุกข์

**ผลการดำเนินการ**

มีการจัดทำหลักเกณฑ์วิธีการรับฟังข้อร้องเรียน/ร้องทุกข์ พร้อมคู่มือประชาชนแจกแก่ประชาชนเรียบร้อยแล้ว

**๔.๓ การจัดระบบรับฟังข้อร้องเรียนการแจ้งเบาะแสการทุจริตการจัดช่องทางร้องเรียน/แจ้งเบาะแสความคิดเห็น**

- จัดส่งข้อร้องเรียนทางไปรษณีย์

-ศูนย์ข้อมูลข่าวสารองค์การบริหารส่วนตำบลหนองหมากฝ้าย

- เว็บไซต์ [https://www.nongmakfai.go.th](https://www.nongmakfai.go.th.come)

-โทรศัพท์ 0 – ๓724-7981

**การดำเนินการ**

จัดทำระบบรับฟังข้อร้องเรียน/ร้องทุกข์แจ้งเบาะแสการทุจริต

**ผลการดำเนินการ**

มีการจัดทำระบบรับฟังข้อร้องเรียน / ร้องทุกข์แจ้งเบาะแสการทุจริต เผยแพร่ประชาสัมพันธ์ทางเว็บไซต์เทศบาลตำบลม่วงคัน

**๔.๔ กิจกรรมติดตามประเมินผลการควบคุมภายในองค์การบริหารส่วนตำบลหนองหมากฝ้าย**

**การดำเนินการ**

๑. แต่งตั้งคณะทำงานติดตามประเมินผลการควบคุมภายใน

2. ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่อง

๓. รวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

๔. รายงานผลการปฏิบัติงาน ความคิดเห็นและอุปสรรคต่าง ๆ ให้ผู้บริหารรับทราบ

**ผลการดำเนินการ**

การดำเนินงนของหน่วยงานบรรลุวัตถุประสงค์ที่วางไว้อย่างมีประสิทธิภาพ การใช้ทรัพยากรเป็นไปอย่างมีประสิทธิภาพ ประหยัด และคุ้มค่า การปฏิบัติในหน่วยงานเป็นไปอย่างมีระบบและอยู่ในกรอบของกฎหมายระเบียบ ข้อบังคับที่วางไว้

**๒. ปัจจัยสนับสนุน**

ในการดำเนินกิจกรรมต่าง ๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

- องค์การบริหารส่วนตำบลหนองหมากฝ้ายมีการสร้างกลไกของข้อมูลข่าวสารให้เกิดความโปร่งใสโดยมีการจัดตั้งศูนย์ข้อมูลข่าวสาร

- มีการเผยแพร่ข้อมูลข่าวสารและการรับเรื่องร้องเรียนทางเว็บไซต์ และ facebook

**๓. ปัญหา/อุปสรรคในการดำเนินงาน**

การที่องค์การบริหารส่วนตำบลหนองหมากฝ้าย ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบไม่สม่ำเสมอ และเจ้าหน้าที่ผู้รับผิดชอบต้องรับผิดชอบงานหลักของตนเอง อาจทำให้ไม่มีเวลาดำเนินการตามแผนการตรวจสอบ

**๔. ข้อเสนอแนะ**


- พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบให้เป็นรูปธรรมมากขึ้น


- พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณ์ความดีความชอบ


- เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจโดยให้ประชาชนมีส่วนการตรวจสอบในทุกขั้นตอน อย่างโปร่งใส สมเหตุสมผล

- ให้มีหน่วยตรวจสอบภายใน โดยตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ











**ประกาศองค์การบริหารส่วนตำบลหนองหมากฝ้าย**

**เรื่อง รายงานผลการดำเนินการป้องกันการทุจริต ประจำปีงบประมาณ ๒๕๖6**

**\*\*\*\*\*\*\*\*\*\***

ตามที่ องค์การบริหารส่วนตำบลหนองหมากฝ้าย ได้จัดทำแผนปฏิบัติการป้องกันและปราบปรามการทุจริตขององค์การบริหารส่วนตำบลหนองหมากฝ้าย (พ.ศ.๒๕๖6 – ๒๕70) มาประยุกต์เป็นแนวทางในการดำเนินการตามพันธกิจ โดยให้สอดคล้องกับยุทธศาสตร์ว่าด้วยการป้องกันและปราบปรามการทุจริตภาครัฐ (พ.ศ.๒๕๖6 – ๒๕70) ให้ใช้ต่อไปจนถึง ๓๐ กันยายน ๒๕๖6 เพื่อให้องค์การบริหารส่วนตำบลใช้เป็นแนวทางในการนำไปปฏิบัติอย่างแท้จริง ลดการทุจริตและประพฤติมิชอบภายในองค์การบริหารส่วนตำบลหนองหมากฝ้าย

บัดนี้ การดำเนินการตามแผนฯ ประจำปี พ.ศ. ๒๕๖6 จึงขอรายงานผลการดำเนินงานใน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯรายละเอียดตามรายงานผลการดำเนินงานฯ แนบท้ายฉบับนี้

จึงประกาศให้ทราบโดยทั่วกัน

ประกาศ ณ วันที่ 12 ธันวาคม พ.ศ. ๒๕66

ขอแสดงความนับถือ



(นางสาวนิภาพร ถาวรยิ่ง)

นายกองค์การบริหารส่วนตำบลหนองหมากฝ้าย

สำนักองค์การบริหารส่วนตำบลหนองหมากฝ้าย

โทร. 037-247981

โทรสาร 037-247981